**Lisa 4**

**ERIALASE LÕPUEKSAMI JUHEND**

**Metsatehniku õppekava**

**Kutsestandardi nimetus: Metsatehnik**

**EKR tase: 4**

Eksam koosneb metsanduslikust testist ja praktilistest ülesannetest. Juhend on koostatud eeldusel, et õpilane on eelnevalt tõendanud teoreetilisi teadmisi, mida on kontrollitud kutseeksamil testiga. Juhul kui kutseeksamil on teoreetilised teadmised tõendamata (test ei ole arvestatud), tuleb enne praktiliste ülesannete sooritamist teha ka test.

**Metsanduslik test**

Teoreetiline test on digitaalne ja läbiviimiseks on vaja kasutada infotehnoloogilisi vahendeid. Erandjuhul on lubatud paberkandjal testi tegemine. Testis on 30 valikvastustega küsimust, vastusevariante on vähemalt kolm, millest õigeid vastuseid on üks. Testi lahendamiseks on aega 45 minutit. Test loetakse sooritatuks kui õigeid vastuseid on vähemalt 24.

**Praktiline ülesanne**

**Eksami sooritaja lahendab eksami praktilises osas ülesandeid, mis tõendavad kutseeksamil tõendamata jäänud kompetentse.**

Eksami sooritaja inventeerib eksami praktilises osas 4 eraldist ning tagastab täidetud takseerlehed hindamiskomisjoni liikmele.

Praktiline ülesanne loetakse sooritatuks kui eksami sooritaja läbib raja kiiremini kui 3 tundi ja on lahendanud kõik ülesanded lubatud vigade piirides:

• mitte üle 2 vea metsakasvukohatüübi määramisel;

• mitte üle 2 vea rinnaspindala või puude arvu määramisel;

• mitte üle 2 vea koosseisukordaja, kõrguse, rinnasdiameetri ja vanuse määramisel;

Praktilise ülesande raja pikkuseks on ligikaudu 2 kilomeetrit. Rada algab ja lõppeb samas kohas.

Taotlejale antakse enne praktilise ülesande sooritamist:

Eksamiala iseloomustav ortofoto koos mullakaardiga;

Ülesannete takseerlehed;

Mõõtmisvahendid:

kõrgusmõõtja;

talmeter või mõõdulint;

mõõdulint pikkusega min 20 meetrit;

lihtrelaskoop;

juurdekasvupuur;

LUBATUD ON KASUTADA ISIKLIKKE MÕÕTMISVAHENDEID.

Hindamiskomisjon võib lubada kasutada isiklikku navigeerimisseadet, erinevaid digitaalseid ja kirjalikke abimaterjale ning tehnilisi lahendusi, mida eksamineeritav on pidanud oluliseks eksamile kaasa võtta.

NB! Lubatud ei ole kasutada kõrvalist abi välja arvatud ülesande sooritamisega mitte seotud asjaolud, nt õnnetusjuhtum.

Kõrvalise abi kasutamisel on hindamiskomisjonil õigus eemaldada kutsetunnistuse taotleja eksamilt ja lugeda eksam mittesooritatuks. Kõrvalise abi kasutamise tõttu mittesooritatuks loetud eksami otsus ei kuulu vaidlustamisele ning soovi korral saab kutsetunnistuse taotleja tulla järgmisele kutseeksamile. Hindamiskomisjon fikseerib protokollis kõrvalise abi kasutamise märkusena.

**Eksami praktilised ülesanded ja veapiirid:**

Eksami sooritaja inventeerib määratud eraldisi, mis on vähemalt 0,2 hektarit suured ja mille piirid on tähistatud või looduses üheselt mõistetavad.

Komisjon võrdleb takseertunnuseid, mille sooritaja on määranud ja vormistanud samadele tunnustele antud eksperthinnanguga. Eksperthinnangu koostab hindamiskomisjon või hindamiskomisjoni poolt valitud ekspert.

Kui taotleja määratud tunnus erineb eksperthinnangus antust enam kui lubatud vigade piirmäär või kui taotleja on jätnud tunnuse määramata, arvestatakse talle viga.

**LUBATUD VEAPIIRID**

Kasvukohatüübi määramine: Kui kasvukohatüüp ei piirne ordinatsiooniskeemil õigeks loetud

1. rinde koosseisukordaja määramine +/- 20%

1. rinde puistuelemendi takseernäitajate määramine

H - +/- 3m;

D - +/- 4 cm;

A - +/- 20 aastat;

Rinnaspindala määramine +/- 20% (1. rinne) ja +/- 40% (2.rinne)

Takseernäitajate täpsust hinnatakse puistuelementidel, mis moodustavad koosseisust üle 20%

Koostaja

Veiko Belials

metsandusõppe üksus

meisterõpetaja, õppekavahoidja